Ilmoitus Ukrainasta peräisin olevan piikarbidin tuontiin sovellettavien polkumyyntitoimenpiteiden osittaisen välivaiheen tarkastelun vireillepanosta



Virallinen lehti nro C 003 , 07/01/2004 s. 0004 - 0005



Ilmoitus Ukrainasta peräisin olevan piikarbidin tuontiin sovellettavien polkumyyntitoimenpiteiden osittaisen välivaiheen tarkastelun vireillepanosta (2004/C 3/03) Komissio on vastaanottanut osittaista välivaiheen tarkastelua koskevan pyynnön neuvoston asetuksen (EY) N:o 384/96(1) jäljempänä "perusasetus", sellaisena kuin se on viimeksi muutettuna neuvoston asetuksella (EY) N:o 1972/2002(2), 11 artiklan 3 kohdan mukaisesti. 1. TARKASTELUA KOSKEVA PYYNTÖ Pyynnön esitti Zaporozhsky Abrasivny Combinat, jäljempänä "pyynnön esittäjä", joka on Ukrainassa toimiva viejä. Pyyntö rajoittuu polkumyynnin tarkasteluun pyynnön esittäjän osalta. 2. TUOTE Tarkasteltavana oleva tuote on Ukrainasta peräisin oleva piikarbidi, jäljempänä "tarkasteltavana oleva tuote"), joka luokitellaan tällä hetkellä CN-koodiin 2849 20 00. CN-koodi on ainoastaan ohjeellinen. 3. VOIMASSA OLEVAT TOIMENPITEET Voimassa oleva toimenpide on Ukrainasta peräisin olevan piikarbidin tuontia koskevalla neuvoston asetuksella (EY) N:o 1100/2000(3) käyttöön otettu lopullinen polkumyyntitulli. 4. TARKASTELUN PERUSTEET Perusasetuksen 11 artiklan 3 kohdan mukainen pyyntö perustuu pyynnön esittäjän toimittamaan alustavaan näyttöön siitä, että olosuhteet, joiden perusteella toimenpiteet otettiin käyttöön, ovat muuttuneet ja että muutokset ovat pysyviä. Pyynnön esittäjä väittää muun muassa, että markkinatalousasemaan liittyvät olosuhteet ovat muuttuneet merkittävästi. Pyynnön esittäjä on lisäksi esittänyt näyttöä siitä, että sen omien kustannusten / kotimarkkinoiden hintojen perusteella määritetyn normaaliarvon ja Euroopan unionin markkinoihin verrattavissa olevaan kolmanteen maahan suuntautuvan viennin hintojen vertailun mukaan polkumyynnin taso olisi nykyisen toimenpiteen tasoa huomattavasti alhaisempi. Polkumyynnin vaikutusten tasaaminen ei tästä syystä enää edellytä nykyisen tasoisten, aiemmin määritettyyn polkumyynnin tasoon perustuvien toimenpiteiden soveltamista. 5. MENETTELY POLKUMYYNNIN MÄÄRITTÄMISEKSI Kuultuaan neuvoa-antavaa komiteaa komissio on päättänyt, että on olemassa riittävä näyttö osittaisen välivaiheen tarkastelun vireillepanemiseksi, mistä syystä komissio panee perusasetuksen 11 artiklan 3 kohdan mukaisesti vireille polkumyyntiä koskevan tarkastelun pyynnön esittäjän osalta. Tutkimuksessa selvitetään, olisiko voimassa olevien toimenpiteiden soveltamista jatkettava vai olisiko ne kumottava tai niitä muutettava siltä osin kuin on kyse pyynnön esittäjästä. a) Kyselylomakkeet Saadakseen tutkimuksensa kannalta välttämättöminä pitämänsä tiedot komissio lähettää pyynnön esittäjälle ja asianomaisen viejämaan viranomaisille kyselylomakkeen. Nämä tiedot ja asiaa tukeva näyttö on toimitettava komissiolle tämän ilmoituksen 6 kohdan a alakohdassa asetetussa määräajassa. b) Tietojen kerääminen ja osapuolten kuuleminen Kaikkia asianomaisia osapuolia pyydetään esittämään näkökantansa, toimittamaan kyselyä täydentävät tiedot ja esittämään asiaa tukeva näyttö. Nämä tiedot ja asiaa tukeva näyttö on toimitettava komissiolle tämän ilmoituksen 6 kohdan a alakohdan i alakohdassa asetetussa määräajassa. Komissio voi lisäksi kuulla asianomaisia osapuolia, jos ne pyytävät sitä ja osoittavat, että niiden kuulemiseen on olemassa erityisiä syitä. Tämä pyyntö on esitettävä tämän ilmoituksen 6 kohdan a alakohdan ii alakohdassa asetetussa määräajassa. c) Markkinatalousasema Jos pyynnön esittäjä riittävän näytön esittämällä osoittaa toimivansa markkinatalousolosuhteissa eli täyttävänsä perusasetuksen 2 artiklan 7 kohdan c alakohdassa säädetyt edellytykset, normaaliarvo määritetään perusasetuksen 2 artiklan 7 kohdan b alakohdan mukaisesti. Tässä tarkoituksessa on esitettävä asianmukaisesti perusteltu pyyntö tämän ilmoituksen 6 kohdan c alakohdassa asetetussa erityisessä määräajassa. Komissio lähettää pyynnön esittäjälle ja Ukrainan viranomaisille asiaa koskevan lomakkeen. d) Markkinatalousmaan valinta Jos pyynnön esittäjälle ei myönnetä markkinatalousasemaa, Ukrainaa koskevan normaaliarvon määrittämiseksi käytetään soveltuvaa markkinatalousmaata. Komissio aikoo käyttää tässä tarkoituksessa edellisen tutkimuksen tapaan Brasiliaa. Asianomaisia osapuolia pyydetään esittämään huomautuksensa kyseisen maan soveltuvuudesta tämän ilmoituksen 6 kohdan b alakohdassa asetetussa erityisessä määräajassa. 6. MÄÄRÄAJAT a) Yleiset määräajat i) Osapuolten ilmoittautuminen sekä täytettyjen kyselylomakkeiden ja muiden tietojen toimittaminen Jotta asianomaisten osapuolten huomautukset voitaisiin ottaa tutkimuksessa huomioon, niiden on ilmoittauduttava komissiolle, esitettävä näkökantansa ja toimitettava täytetyt kyselylomakkeet tai muut tiedot 40 päivän kuluessa tämän ilmoituksen julkaisemisesta Euroopan unionin virallisessa lehdessä, jollei toisin ilmoiteta. Huomiota pyydetään kiinnittämään siihen, että useimpien perusasetuksessa säädettyjen menettelyllisten oikeuksien käyttö edellyttää asianomaisen osapuolen ilmoittautumista edellä mainitussa määräajassa. ii) Kuuleminen Kaikki asianomaiset osapuolet voivat myös pyytää komissiolta kuulemista samassa 40 päivän määräajassa. b) Erityinen määräaika markkinatalousmaan valinnalle Tutkimuksen osapuolet voivat esittää huomautuksia siitä, onko Brasilia, jota tämän ilmoituksen 5 kohdan d alakohdassa esitetään markkinatalousmaaksi Ukrainaa koskevan normaaliarvon määrittämiseksi, sopiva valinta tähän tarkoitukseen. Nämä huomautukset on toimitettava komissiolle kymmenen päivän kuluessa tämän ilmoituksen julkaisemisesta Euroopan unionin virallisessa lehdessä. c) Erityinen määräaika markkinatalousasemaa koskevien vaatimusten esittämiselle Tämän ilmoituksen 5 kohdan c alakohdassa mainitut asianmukaisesti perustellut markkinatalousasemaa koskevat pyynnöt on toimitettava komissiolle 21 päivän kuluessa tämän ilmoituksen julkaisemisesta Euroopan unionin virallisessa lehdessä. 7. KIRJALLISET HUOMAUTUKSET, KYSELYVASTAUKSET JA KIRJEENVAIHTO Asianomaisten osapuolten on esitettävä kaikki huomautuksensa ja pyyntönsä kirjallisina (ei sähköisessä muodossa, ellei toisin ilmoiteta), ja niissä on oltava asianomaisen osapuolen nimi, osoite, sähköpostiosoite sekä puhelin-, faksi- ja/tai teleksinumero. Komission osoite: European Commission Directorate General for Trade Directorate B Office: J-79 5/16 B - 1049 Brussels Faksi (32-2) 295 65 05 Teleksi COMEU B 21877 8. YHTEISTYÖSTÄ KIELTÄYTYMINEN Jos asianomainen osapuoli kieltäytyy antamasta tai ei muutoin toimita tarvittavia tietoja määräajassa tai merkittävällä tavalla vaikeuttaa tutkimusta, päätelmät, jotka voivat olla myönteisiä tai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti. Jos asianomaisen osapuolen todetaan toimittaneen vääriä tai harhaanjohtavia tietoja, näitä tietoja ei oteta huomioon ja niiden sijasta voidaan käyttää perusasetuksen 18 artiklan mukaisesti saatavilla olevia tietoja. Jos asianomainen osapuoli ei toimi yhteistyössä tai toimii yhteistyössä vain osittain ja käytetään parhaita saatavilla olevia tietoja, saattaa tulos olla sen kannalta vähemmän myönteinen kuin yhteistyötä tehdessä. (1) EYVL L 56, 6.3.1996, s. 1. (2) EYVL L 305, 7.11.2002, s. 1. (3) EYVL L 125, 26.5.2000, s. 3.